

**ประกาศองค์การบริหารส่วนตำบลเขากระปุก**

**เรื่อง นโยบายมาตรฐานคุณธรรม จริยธรรม องค์การบริหารส่วนตำบลเขากระปุก**

**ประจำปีงบประมาณ พ.ศ.2568**

...............................................

 องค์การบริหารส่วนตำบลเขากระปุก ในฐานะที่เป็นส่วนหนึ่งของกลไกในการขับเคลื่อนภารกิจของรัฐได้ตระหนักและให้ความสำคัญยิ่งที่จะสนองเจตนารมณ์ด้านจริยธรรม ธรรมาภิบาลและการป้องกันการทุจริตและประพฤติมิชอบในภาครัฐ จึงขอประกาศว่า องค์การบริหารส่วนตำบลเขากระปุก จะมุ่งมั่นในอันที่จะปฎิบัติ ภารกิจหน้าที่ส่งเสริมและพัฒนาตำบลทั้งในด้านเศรษฐกิจ สังคม และวัฒนธรรม ด้วยความซื่อสัตย์สุจริต ความยุติธรรม เสียสละ และมีจิตมุ่งบริการด้วยศักดิ์ศรี เพื่อให้ประชาชนในพื้นที่มีความอยู่ดีกินดี และสร้างความไว้วางใจของประชาชน โดยมีหลักการสำคัญที่ข้าราชการ และเจ้าหน้าที่ในสังกัดองค์การบริหารส่วนตำบล เขากระปุกทุกคนจะต้องยึดถือเป็นหลักการ และแนวทางในการปฎิบัติหน้าที่อย่างเคร่งครัด ดังนี้

1. นำหลักปรัชญาเศรษฐกิจพอเพียงมาเป็นกรอบแนวทางในการปฎิบัติราชการและประพฤติปฎิบัติตนเพื่อเสริมสร้างความสำคัญในคุณธรรม ความซื่อสัตย์สุจริตและความรอบรู้ที่เหมาะสมในการดำเนินชีวิตด้วยความอดทน ความเพียร มีสติ ปัญญา และความรอบคอบ

2.ยึดมั่นในค่านิยมสร้างสรรค์ของเจ้าหน้าที่ของรัฐ และมาตรฐานทางคุณธรรรมและจริยธรรมของข้าราชการ พนักงาน และลูกจ้างขององค์การบริหารส่วนตำบลเขากระปุก เพื่อการประพฤติตนและปฎิบัติหน้าที่ให้มีประสิทธิภาพ และรักษามาตรฐานแห่งความดีงาม

3. บริหารงานและปฎิบัติงานตามหลักธรรมาภิบาล โดยตอบสนองความต้องการของประชาชนด้วยการบริการที่รวดเร็ว ถูกต้อง เสมอภาค โปร่งใส และเป็นธรรม

4. ยึดถือและมุ่งมั่นต่อการพัฒนาตนเองให้สอดคล้องกับวัฒนธรรมองค์การบริหารส่วนตำบลเขากระปุก คือ

การบริหารงานบุคคลขององค์กรปกครองส่วนท้องถิ่น คือ กระบวนการบริหารงานบุคคลขององค์กรปกครองส่วนท้องถิ่นในด้านต่าง ๆ ตั้งแต่ การสรรหา การบรรจุ การแต่งตั้ง การโอน ย้าย การพัฒนา การวางแผนอัตรากำลัง การประเมินผลการปฎิบัติงาน การเลื่อนตำแหน่ง การเลื่อนขั้นเงินเดือน การลงโทษ และการให้พ้นจากตำแหน่ง เพื่อให้เป็นไปตามเจตนารมณ์ของรัฐธรรมนูญแห่งราชอาณาจักรไทย โดยเป็นระบบที่ยึดถือหลักคุณธรรม และหลักธรรมาภิบาลของการบริหารกิจการบ้านเมืองที่ดี (Good Governance) และสามารถบริหารทรัพยากรบุคคลให้เกิดประโยชน์สูงสุด สัมฤทธิผลตามเป้าหมายที่ตั้งไว้ ดังนั้น องค์การบริหารส่วนตำบลเขากระปุก จึงประกาศนโยบายการบริหารทรัพยากรบุคคล ดังนี้

**1. นโยบายด้านการวางแผนกำลังคน**

- การบริหารกำลังคนให้สอดคล้องกับความจำเป็นตามภารกิจ

- การพัฒนาระบบวางแผนและติดตามประเมินผลการใช้กำลังคน

- การพัฒนาบุคลากรให้มีประสิทธิภาพ

- ปรับโครงสร้างอัตรากำลังให้เหมาะสมกับภารกิจ

- สร้างวัฒนธรรมองค์กรให้ทำงานแบบมีส่วนร่วม

- ความเชี่ยวชาญและทักษะของงานที่ตนรับผิดชอบ

-2-

**2. นโยบายด้านการประเมินผลการปฎิบัติงาน**

-ประเมินผลการปฎิบัติงานด้วยความโปร่งใสและเป็นธรรมโดยคณะกรรมการกลั่นกรองการประเมินฯ

-ผลงานต้องมีความชัดเจนเป็นที่ประจักษ์แก่สายตา

-พัฒนาระบบการประเมินผลการปฎิบัติงานให้มีประสิทธิภาพ เป็นธรรม ตามผลการปฎิบัติงานที่แท้จริง

**3. นโยบายด้านการพัฒนาบุคลากร**

- การสร้างวัฒนธรรมองค์กรให้ทำงานแบบมีส่วนร่วม การทำงานเป็นทีม และมีการบูรณาการร่วมกัน

- มีการวางแผนและบริหารกำลังคนสอดคล้องกับภารกิจและความจำเป็นของส่วนราชการทั้งในปัจจุบันและอนาคต

- มีการนำเทคโนโลยีสารสนเทศมาใช้ในกิจกรรมและกระบวนการบริหารทรัพยากรบุคคล

- มีระบบการบริหารผลงานที่เน้นประสิทธิภาพ ประสิทธิผล และความคุ้มค่า

- มีความโปร่งใสในทุกกระบวนการ ของการบริหารทรัพยากรบุคคล

-ให้ข้าราชการ มีการพัฒนาความรู้อย่างต่อเนื่อง มีการแบ่งปันแลกเปลี่ยนข้อมูลความรู้และพัฒนาองค์กรให้เป็นองค์กรแห่งการเรียนรู้

**4. นโยบายด้านการสร้างความก้าวหน้าในสายอาชีพ**

- มีการสนับสนุนส่งเสริมพัฒนาทรัพยากรบุคคลเพื่อเพิ่มขีดความสามารถในการปฎิบัติงานอย่างต่อเนื่อง ด้วยการส่งบุคลากรเข้ารับการอบรมในหลักสูตรต่าง ๆ ที่สอดคล้องกับแผนพัฒนาบุคลากร

- สนับสนุนให้บุคลากรได้รับการศึกษาต่อในระดับที่สูงขึ้น

- มีการติดตามและประเมินผลบุคลากรที่เข้ารับการฝึกอบรมทั้งก่อนและหลังการฝึกอบรม

**5. นโยบายด้านการบรรจุและแต่งตั้ง**

องค์การบริหารส่วนตำบลเขากระปุก อาจคัดเลือกบุคคลเพื่อบรรจุเข้ารับราชการและแต่งตั้งให้ดำรงตำแหน่งพนักงานส่วนตำบล โดยไม่ต้องดำเนินการสอบแข่งขันได้ในกรณีเหตุพิเศษ ดังนี้

- กรณีการบรรจุและแต่งตั้งผู้ได้รับทุนเล่าเรียนหลวง ทุนรัฐบาล หรือทุนขององค์การบริหารส่วนตำบลในสาขาที่คณะกรรมการกลางพนักงานส่วนตำบล (ก.อบต.) เพื่อศึกษาวิชาในประเทศหรือต่างประเทศ

-กรณีการบรรจุและแต่งตั้งผู้สำเร็จการศึกษาตามหลักสูตรที่คณะกรรมการกลางพนักงานส่วนตำบล(ก.อบต.) กำหนดให้องค์การบริหารส่วนตำบลจัดให้มีการศึกษาขึ้นเพื่อเข้ารับราชการในองค์การบริหารส่วนตำบลนั้นโดยเฉพาะ

-กรณีการบรรจุและแต่งตั้งผู้สำเร็จการศึกษาในคุณวุฒิที่คณะกรรมการกลางพนักงานส่วนตำบล (ก.อบต.) กำหนดให้คัดเลือกเพื่อบรรจุบุคคลเข้ารับราชการในกรณีมีเหตุพิเศษได้

- กรณีการบรรจุและแต่งตั้งบุคคลที่มีความรู้ ความสามารถ เข้ารับราชการในฐานะผู้เชี่ยวชาญหรือชำนาญการพิเศษ

- กรณีอื่น ๆตามที่คณะกรรมการกลางพนักงานส่วนตำบล(ก.อบต.) กำหนด

-3-

**6. นโยบายด้านการสรรหาคนเก่งเพื่อปฎิบัติงานตามภารกิจของหน่วยงาน**

- จัดทำโครงการเชิดชูเกียรติให้กับพนักงานที่ปฎิบัติงานดีเด่น

- มอบเกียรติบัตรให้กับพนักงานดีเด่นที่ผ่านการคัดเลือกประจำปีงบประมาณ ปีละ 2 คน

- จัดทำประกาศยกย่องชมเชยผู้ปฎิบัติงานดีเด่นประจำปีงบประมาณ

**7. นโยบายด้านการส่งเสริมคุณธรรมและจริยธรรม**

- สนับสนุนและส่งเสริมให้บุคลากรมีส่วนร่วมในกิจกรรมด้านการทำนุบำรุงศิลปวัฒนธรรมของท้องถิ่น

- จัดทำกิจกรรม/โครงการที่เป็นประโยชน์สอดคล้องกับแผนงานด้านทำนุบำรุงศิลปวัฒนธรรม

- ประพฤติปฎิบัติตามประกาศคุณธรรมและจริยธรรมของข้าราชการ

**8. นโยบายด้านการรักษาวินัยของบุคลากรในหน่วยงาน**

มาตรการดำเนินการทางวินัยหรือการลงโทษ

- มอบอำนาจให้ผู้บังคับบัญชาชั้นต้นพิจารณาลงโทษแก่บุคลากรในสังกัดที่กระทำผิดวินัยไม่ร้ายแรงได้ในขั้นว่ากล่าวตักเตือนหรือให้ทำบันทึกชี้แจงเป็นลายลักษณ์อักษรและมอบหมายงานอื่นให้ปฎิบัติเนื่องจากกระทำความผิด แล้วเสนอให้ปลัดองค์การบริหารส่วนตำบล และนายกองค์การบริหารส่วนตำบลทราบ

- มีมาตรการการรักษาวินัย โดยลดหย่อนโทษให้แต่ละระดับสายการบังคับบัญชาละ 3 ครั้ง ยกเว้นการกระทำผิดวินัยในมาตรการที่ประกาศเป็นกฎเหล็กคือ

 - การดื่มสุรา การเล่นการพนันในสถานที่ราชการ

 - การทุจริตหรือพฤติกรรมเรียกรับผลประโยชน์จากประชาชนที่นอกเหนือจากที่กฎหมายหรือระเบียบกำหนด

 - การขาดเวรยามรักษาสถานที่ราชการจนเป็นเหตุให้เกิดความเสียหายกับประชาชนในเขตองค์การบริหารส่วนตำบลเขากระปุก

 - การทะเลาะวิวาทกันเอง

**9. การพัฒนาคุณภาพชีวิต**

- ส่งเสริมสวัสดิการและสิ่งอำนวยความสะดวกเพิ่มเติมที่ไม่ใช่สวัสดิการภาคบังคับตามกฎหมาย

- จัดทำโครงการเพื่อเพิ่มประสิทธิภาพการทำงาน

- จัดกิจกรรมภายในเพื่อเป็นการสร้างขวัญและกำลังใจในการทำงานในเทศกาลวันขึ้นปีใหม่ไทย

- จัดทำโครงการกิจกรรม 5 ส. เพื่อสร้างความปลอดภัยด้านสุขภาพและคุณภาพชีวิตของพนักงาน

 จึงประกาศให้ทราบโดยทั่วกัน

ประกาศ ณ วันที่ 1 ตุลาคม พ.ศ.๒๕67



 (นายธีรพล พันธ์ประดิษฐ์)

 นายกองค์การบริหารส่วนตำบลเขากระปุก